25. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ ΚΑΙ ΔΗΜΟΣΙΩΝ ΕΡΓΩΝ Αριθ. 141345/59 της 28 Απρ./ 30 Μαίου  1959 Περί συμπληρώσεως της υπ' αριθ. 141345)59 αποφάσεως των Υπουργών Συγκοινωνιών και Δ. Έργων. Έχοντες υπ' όψιν: 1)Την υπ' αριθ. 123830)6.3.59 ημετέραν απόφασιν, περί υποχρεωτικής ανά δίμηνον, επιθεωρήσεως απάντων των λεωφορείων της Χώρας (έλεγχος συστημάτων διευθύνσεως, τροχοπεδήσεως και των αντλιών πετρελαίου). 2)Την υπ' αριθ. 132104)3.4.59 αναφοράν της Επιθεωρήσεως Συγκοινωνιών, περί της δυσχερούς εφαρμογής της ως άνω αποφάσεως, λόγω του μικρού χρονικού διαστήματος δια την υποβολήν, έλεγχον και επιστροφήν των καρτελλών επισκευής, αποφασίζομεν: Σελ. 208,18 125-54 Συμπληρούντες την υπ' αριθ. 123830)59 ημετέραν απόφασιν, εντελλόμεθα όπως άπαντα τα ΚΤΕΛ, Οργανισμοί και Εκπαιδευτήρια, ων η έδρα δεν ευρίσκεται εις την πόλιν Επιθεωρήσεως Συγκοινωνιών ή Γραφείου Ελέγχου, υποβάλωσι τας καρτέλλας επισκευής των λεωφορείων, δεόντως συμπεπληρωμένας εις τας κατά τόπους Διοικήσεις ή Υποδιοικήσεις Χωροφυλακής προς έλεγχον. Αι Αστυνομικαί Αρχαί προς ας κοινοποιείται η παρούσα παρακαλούνται δια τον έλεγχον των προσκομιζομένων καρτελλών και την αφαίρεσιν των αδειών και Κρατικών Πινακίδων των λεωφορείων εκείνων, άτινα δεν ευρέθησαν πληρούντα τας διατάξεις της ανωτέρω αποφάσεως. 